b"\n_START_ARTICLE_\nMatja\xc5\xbe \xc5\xa0\xc4\x8dek\n_START_SECTION_\n\xc5\xbdivljenjepis\n_START_PARAGRAPH_\nMatja\xc5\xbe \xc5\xa0\xc4\x8dek se je rodil leta 1958 v Kopru v glasbeni dru\xc5\xbeini (o\xc4\x8de Ivan \xc5\xa0\xc4\x8dek skladatelj, sestra Alenka \xc5\xa0\xc4\x8dek Lorenz pianistka). Od vsega za\xc4\x8detka zaznamovan z glasbo, se je \xc5\xbee kot zelo mlad uspe\xc5\xa1no preizkusil kot zborovodja razli\xc4\x8dnih ljubiteljskih sestavov, od okteta in mo\xc5\xa1kega zbora do me\xc5\xa1anega zbora. Po srednji glasbeni \xc5\xa1oli je najprej \xc5\xa1tudiral dirigiranje na Akademiji za glasbo v Ljubljani, nato se je izobra\xc5\xbeeval pri priznanem slovenskem skladatelju in dirigentu Lojzetu Lebi\xc4\x8du na Pedago\xc5\xa1ki akademiji v Ljubljani. V teku svoje kariere je vodil ve\xc4\x8d pevskih sestavov, med drugimi Ljubljanske madrigaliste, zbor RTV Slovenije, Mo\xc5\xa1ki zbor Sre\xc4\x8dko Kosovel iz Ajdov\xc5\xa1\xc4\x8dine, Me\xc5\xa1ani zbor Jacobus Gallus iz Trsta, Komorni zbor Ipavska, Coro polifonico Monteverdi Ruda in \xc4\x8cezmejni dekli\xc5\xa1ki zbor Krasje. Udele\xc5\xbeil se je slovenskih in mednarodnih tekmovanj; med drugimi so Na\xc5\xa1a pesem, Guido d'Arezzo, Cesare Augusto Seghizzi, Tours, Toulouse, Zadar, Jersey, Troms\xc3\xb6 in Vittorio Veneto, kjer je vedno dosegal najvi\xc5\xa1je uvrstitve. Je nosilec Gallusove plakete."